**ochii în ceață**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OCHII ÎN CEAŢĂ

de Marian Florentin Ursu

\*

Cu cât mă despart de tine mai acut,

cu atât te sorb mai mult în pupile,

închide-mi tu ochii să nu mai văd

ciorchinii ce mor vineții pe coline !

Şi sângele meu rece

sub pielea ta îl simți ?

unde te duci străină

fără o umbră de mână ?

Îți citesc în ochi frigul ce te cuprinde

într-o haină prea strâmtă pe trupul de nor,

sunt vânturi nebune ce vin după tine

și-un murmur de frunze se-aude în gol,

unde te duci desperecheată ?

ascunde-ți degetele sub un șal de întuneric

să te pot vedea,

mânecile ți-s prea lungi,

ți le târăști prin ceață,

eu nu mai înțeleg nimic,

tu înțelegi ceva ?...